86. Հարկի պարտավորությունները և դրանց մարումները (վճարումը, հաշվանցումը), ինչպես նաև հարկի պարտավորություններից ավելի վճարված գումարները ԱՀՔ-ում հաշվառվում են դրամով (առանց լումաների) : Հարկային մարմին ներկայացվող հաշվարկներում, տեղեկություններում և այլ փաստաթղթերում, ինչպես նաև հարկային մարմնի կողմից տրվող տեղեկանքներում և այլ փաստաթղթերում հարկի պարտավորությունների և հաշվանցվող գումարների հաշվառման համար որպես չափման միավոր ընդունվում է դրամը (առանց լումաների) : Հարկ վճարողի լուծարման դեպքում հարկի մինչև 100 դրամ ընդհանուր պարտավորությունները և գերավճարներն անտեսվում են :